3 Hoo ehlileng e leng habohlokoa ke tsela eo Jehova a talimang katleho ka eona, kaha bophelo ba rōna bo itšetlehile ka hore a re amohele. Ha Jehova a ne a fa Joshua boikarabelo bo boima ba hore a etelle Baiseraele pele ho ba isa Naheng e Tšepisitsoeng, o ile a re a bale Molao oa Moshe “bosiu le motšehare” ’me a ele hloko ho phetha se ngotsoeng moo. Molimo o ile a mo tiisetsa, a re: “Ka ho etsa joalo u tla atlehisa tsela ea hao ’me ka ho etsa joalo u tla etsa ka bohlale.” (Josh. 1:7, 8) Ke ’nete hore Joshua o ile a fela a atleha. Ho thoe’ng ka rōna? Re ka tseba joang haeba tsela eo re talimang katleho ka eona e lumellana le eo Molimo a e talimang ka eona? E le hore re etse seo, a re tšohleng tsela eo banna ba babeli bao ho buuoang ka bona ka Bibeleng ba phetseng ka eona.